Valentines Hermanus | LekkeSlaap
Valentines Hermanus lê tussen die Blouvlagstrand Grotto Beach, en die reuse Kleinrivierberge. Die eiendom het trappe en is dus nie rolstoelvriendelik nie. Troeteldiere is ook nie welkom nie.
Verblyf is in gerieflike, smaakvolle privaat kamers, elk met 'n koningingrootte-bed met gehalte-perkallinne van katoen.
Gaste het toegang tot die tuin met geriewe. Die tuin bied 'n pragtige uitsig op die berg en spog 'n ryk voëllewe.
Daar is veilige parkeerplek op die perseel en die voertuie is nie sigbaar vanaf die straat nie. Parkeerplek word deur 'n afstandbeheerhek bereik en daar is direkte toegang vanaf elke kamer se privaat ingang.